Crosstrainer Test 2022 | Disse 8 er de bedste\nCrosstrainer test (2022) → Stor test af de 8 bedste crosstrainere\nDu kan ikke gå galt i byen med denne Stream Journey crosstrainer fra mærket Abilica, da er udstyret med en række gode træningsprogrammer og har elektronisk justerbar modstand i mange niveauer. Det er derfor en maskine, der kan benyttes af nybegyndere, såvel som rutinerede brugere. Der er mulighed for at tilslutte en ekstern enhed via bluetooth. Derfor skal du vælge en Abilica Stream Journey crosstrainer Vi har kåret denne crosstrainer fra Abilica som vores testvinder,…\nAbilica Online DKTjek prisen\nCircle Ellipse E7 LED computer Crosstrainer\nDer findes en lang række crosstrainere på markedet, men ikke alle er lige gode i brug. Af den grund vil vi i denne crosstrainer test guide dig til de 8 bedste modeller, så du er sikker på, at du får bestilt en ordentlig crosstrainer hjem. I testen har vi lagt fokus på opbygning / design, antal modstandsniveauer og programmer, samt prisen på crosstraineren.\nVi har kåret en Abilica Stream Journey crosstrainer som vores testvinder, da den udmærker sig på test parametrene, men ikke koster alverden. Alle modeller i testen er dog investeringen værd. Du kan derfor med fordel læse med for at finde den bedste crosstrainer til dig.\nAbilica Stream Journey crosstrainer – Den bedste crosstrainer\nDu kan ikke gå galt i byen med denne Stream Journey crosstrainer fra mærket Abilica, da er udstyret med en række gode træningsprogrammer og har elektronisk justerbar modstand i mange niveauer. Det er derfor en maskine, der kan benyttes af nybegyndere, såvel som rutinerede brugere. Der er mulighed for at tilslutte en ekstern enhed via bluetooth.\nDerfor skal du vælge en Abilica Stream Journey crosstrainer\nVi har kåret denne crosstrainer fra Abilica som vores testvinder, da den er velegnet til brug af både nybegyndere, der aldrig har forsøgt sig med en crosstrainer før, og af rutinerede brugere, der har brug for at blive presset. Du skifter selv mellem de 12 træningsprogrammer, som er gjort tilgængelige i maskinens computer, så det er helt op til dig selv, hvad du ønsker at træne den pågældende dag.\nDerudover har du mulighed for at indstille maskinen til 32 forskellige niveauer i forhold til modstanden. Denne justeres elektronisk og du kan skifte op og ned så meget som du føler for. Det er altså en omgang hjemmetræning, der både kan foregå på et højt og lettere niveau alt efter dine egne ønsker. Maskinen er udviklet med en skridtlængde på 40 cm, som sikrer, at du bevæger hele kroppen, når du træner med denne crosstrainer, men også uden at det føles som om, at du reelt løber afsted.\nEn billig crosstrainer bedst i test\nUtroligt nok er denne crosstrainer også en af de billigste modeller i denne test, hvilket er meget imponerende, når den nu også er kåret som bedst i test. Den budgetvenlige pris gør det muligt for flere at få råd til maskinen – og endda uden du skal føle, at du går på kompromis i købet af din nye crosstrainer.\nDu går ikke engang på kompromis med maskinens udseende, selvom du kan købe den til en fordelagtig pris, da den har et enkelt design i sort. Maskinen vil derfor heller ikke tage alt for meget af opmærksomheden i rummet. Det er nemt at få plads til maskinen i selv et hjem med lavt til loftet, da den er udviklet med fodplader, der kun er 19 cm over gulvet. Du er derfor ikke i så stor risiko for at banke hovedet op i loftet, selvom du har lavt til loftet i hjemmet. Svinghjulet har desuden en vægt på 8 kilo, hvilket sikrer en optimal modstand og en god stabilitet ved brugen af maskinen.\nSom en ekstra bonus er de maskinen udviklet med indbygget bluetooth, som gør det muligt for dig at tilslutte andre enheder til din crosstrainer. Du kan altså overføre dine data til andre enheder og benytte et pulsbælte, hvis du ønsker det. Du kan dog også vælge at benytte den indbyggede håndpulsmåler ved styret, hvis du ikke har et pulsbælte og stadig gerne vil holde øje med din forbrænding og belastning.\nSvinghjulets vægt: 8 kg\nAntal modstandsniveauer: 32 stk\nEnkel og stilren crosstrainer, der vil passe ind i de fleste hjem\nMulighed for at skifte mellem 32 modstandsniveauer og 12 træningsprogrammer\nKan tilkøbes andre enheder via bluetooth og har indbygget pulsmåler\nMasterfit TP900 crosstrainer – Brugervenlig crosstrainer med solid opbygning\nFor at få det optimale ud af din crosstrainer, kan det godt betale sig at investere i en brugervenlig model. Dét er denne model fra Masterfit, da du bl.a. har mulighed for at benytte flere træningsprogrammer og skifte greb efter behov. Maskinen har en bred skridtlængde, så det føles som om, du reelt løber en tur, når du træner.\nDerfor skal du vælge en Masterfit TP900 crosstrainer\nHvis du er på jagt efter en crosstrainer, som du kan få glæde af i mange år og til hårdere træningspas, som også gerne må være brugervenlig i sin opbygning, så kan du med fordel kaste blikket på denne TP900 model fra Masterfit. Denne variant kan nemlig holde til lidt af hvert, da den er udviklet med en forstærket konstruktion. Dette gør det bl.a. muligt at benytte maskinen til selv længere træningspas, uden at den tager skade.\nDerudover har du brugere i enhver højde mulighed for at benytte maskinen uden problemer, så I kan altså sagtens dele crosstraineren, hvis I er flere i husholdningen, der forsøger at komme eller holde jer i form. Maskinen er udviklet med kraftige arme, hvor du finder mange grebsmuligheder. På den måde kan du holde lige dér, hvor det er mest komfortabelt for dig i forhold til din højde. Flere grebsmuligheder gør det også muligt at bibeholde en høj komfort selv ved længere træningspas.\nCrosstrainer med lang skridtlængde\nDu vil føle det som om du løber en tur, når du benytter dig af denne crosstrainer fra Masterfit, da den har en lang skridtlængde på hele 55 cm. Skridtlængden får dig til at benytte hele kroppen i træningen og vil få bevægelsen til at føles mere naturlig. Du får desuden en maskine med magnetisk modstand, som du let indstiller via den brugervenlige computer. Maskinen er udviklet med 12 forudindstillede programmer, som du kan benytte, hvis du vil have en optimalt tilrettelagt træning.\nProduktet er udviklet med pulsgreb, som du finder under computeren. Du skal derfor holde fast her, hvis du gerne vil måle din puls undervejs i din træning. Ellers skal du investere i et pulsbælte og tilslutte det til maskinen.\nFik vi også nævnt, at du kan rykke rundt på denne crosstrainer efter behov uden at ridse gulvet eller overanstrenge din krop? Maskinen er nemlig udviklet med kraftige PVC hjul, som gør al transport af crosstraineren nem – og skånsom for kroppen. Maskinen behøver således ikke stå midt i rummet, når den ikke er i brug.\nSkridtlængde: 55 cm\nAntal modstandsniveauer: 30 stk\nYderst stabil maskine grundet en forstærket konstruktion\nBrugervenlig opbygning med flere grebsmuligheder for en optimal træning for alle\nUdviklet med en skridtlængde på 55 cm, så det nærmest føles som om du løber\nKan flyttes rundt efter behov, da den er udstyret med transporthjul\nSole E35 2020 crosstrainer – Best i test crosstrainer med flere indstillingsmuligheder\nDenne crosstrainer fra mærket Sole er kåret som “Best Buy” af flere forbrugersider i USA og som testvinder hos Pricerunner i en crosstrainer test fra 2016. Den er altså investeringen værd. Du får flere justeringsmuligheder med denne maskine, heriblandt fodpedaler, modstand, rampevinkel m.fl. Du kan også høre musik fra de indbyggede højtalere.\nDerfor skal du vælge en Sole E35 2020 crosstrainer\nVil du gerne have fingrene i en crosstrainer med mange indstillingsmuligheder, så er denne model fra Sole lige noget for dig. Og du behøver endda ikke kun at tage vores ord for, at denne model er en god investering, da den er kåret som “best buy” af flere forbrugersider i udlandet og i 2016 blev kåret som testvinder i Pricerunners test af crosstrainere. Dette er klart en maskine, der kan hjælpe dig med at komme i god form!\nModellen kan indstilles til 10 forudindstillede programmer og du kan nemt indstille maskinen til det af de elektromagnetiske modstandsniveauer, der passer til dine behov og niveau. Det er også muligt at indstille maskinens fodpedaler efter behov, så du står optimalt under træningen. Pedalerne er udviklet i samarbejde med fysioterapeuter og har derfor en 2 graders hældning, som reducerer belastningen på knæ og ankler, så du ikke kommer til skade.\nUd over de ovenstående indstillingsmuligheder, så er denne maskine også udviklet med en rampevinkel, som giver mulighed for at indstille maskinen til en højde mellem 0 og 30 grader. Dette giver dig mulighed for at træne andre dele af underkroppen end man kan med en “fastlåst” crosstrainer.\nHvis du ikke allerede er overbevist om crosstrainerens funktionalitet, så bliver du det højst sandsynligt nu. Maskinen er nemlig udviklet med en indbygget blæser, der gør træningen mere overskuelig, når det bliver hårdt, da du ikke er ved at dø af varme. Derudover har den indbyggede højtalere og bluetooth teknologi, så du kan tilslutte enheder for at afspille musik. Med bluetooth kan du også overføre diverse træningsdata til dine enheder, så du kan holde øje med din udvikling.\nCrosstraineren er leveres med et pulsbælte, men har også pulsmåling i håndtagene, hvis du foretrækker dette. Du vil derfor altid hurtigt kunne holde øje med belastningen på din krop under din træning. Det er desuden nemt at styre diverse indstillingsmuligheder via den 7,5 tommer LCD skærm. Svinghjulet vejer 11,3 kg og der er også yderligere fire mindre hjul i maskinen, som kører på skinner. Af den grund er du garanteret en god støtte og modstand, som næsten er lydløs. Du kommer altså ikke til at forstyrre hele husholdningen, selvom du banker løs på din crosstrainer.\nMaksimal personvægt: 170 kg\nSvinghjulets vægt: 11,3 kg\nAntal modstandsniveauer: 20 stk\nKåret som “best buy” og testvinder hos flere forbrugersider i DK og udlandet\nMulighed for at indstille fodpedal, rampevinkel og modstand for komfortabel træning\nHar indbygget blæser, bluetooth og højtalere\nNordicTrack C14.9 crosstrainer – Den bedste crosstrainer til alsidig træning\nDu får mulighed for at træne store dele af kroppen med denne crosstrainer fra NordicTrack, da den er udviklet med mulighed for stigning og har mange grebsmuligheder. Du kan vælge at benytte en af de 35 integrerede programmer eller tilkoble iFit app’en og få adgang til mere end 1.500 programmer – i det første år er medlemskabet hos iFit endda gratis!\nDerfor skal du vælge en NordicTrack C14.9 crosstrainer\nFor at få mest muligt ud af din træning, er det vigtigt, at du ikke blot benytter dig af det samme program igen og igen, samt får trænet forskellige dele af kroppen. Din krop kan nemlig hurtigt vænne sig til en bestemt træning, hvorfor den kan have godt af at blive “udsat” for lidt forskelligt. Du kan være sikker på at få en alsidig træning, hvis du investerer i denne crosstrainer fra mærket NordicTrack. Deres C14.9 model er udviklet med tanke på en fleksibel træning for enhver bruger.\nDu kan således opnå stor variation i din træning med denne model, da den bl.a. er udviklet med 24 digitale modstandsniveauer og 35 forudindstillede programmer. Du styrer nemt alle indstillinger direkte på den indbyggede HD skærm på 10 tommer. Ud over at have forudindstillede programmer i maskinens computeren, så får du også et års adgang til iFit app’en, når du køber denne crosstrainer. I app’en finder du over 1.500 programmer, som du med fordel kan benytte for at holde gejsten vedlige.\nCrosstrainer med incline\nDenne model er desuden udviklet med stigning, som kan indstilles til op til 20 grader. Du kan således få trænet et stort udvalg af muskulaturen i underkroppen med den samme maskine. Derudover er der mange forskellige grebsmuligheder på både de svingende arme og faste håndtag, så personer i alle højder kan benytte maskinen. Det er også muligt at indstille fodpedalerne, så de passer til den enkelte kropsbygning. Alt dette giver dig mulighed for at variere din træning mest muligt, uden at skulle investere i flere træningsmaskiner.\nDu får desuden fingrene i en maskine med en god stabilitet, da den har et 14,5 kilo tungt svinghjul. Modellen er dog også udviklet med teknologien Silent Magnetic Resistance, som er med til at sikre dig en lydsvag træning, så du ikke forstyrrer husholdningen eller naboer, når du holder dig i gang. Du vælger selv, om du vil tilslutte din telefon eller anden enhed til maskinen via bluetooth, men der er mange muligheder, hvis du vælger at gøre det. F.eks. kan du få adgang til dine træningsresultater, og dermed holde øje med din udvikling, samt afspille musik direkte fra crosstraineren, da den har indbyggede højtalere. Maskinen er udstyret med en blæser, som du selv styrer, og leveres med både hånd- og bæltepulsmåler.\nMaksimal personvægt: 135 kg\nSvinghjulets vægt: 14,5 kg\nAntal træningsprogrammer: 35 stk (og flere på en app)\nAntal modstandsniveauer: 24 stk\nMange grebsmuligheder og indstilling af stigning sikrer en mere alsidig træning\nFå inspiration til træning via de 35 forudindstillede programmer eller iFit app’en\nUdstyret med pulsmålere, blæser, bluetooth, højtalere m.fl.\nMulighed for at ændre på fodpedalerne for en individuel tilpasset maskine\nPeak Fitness C5.0i Crosstrainer – Den bedste crosstrainer med justerbar skridtlængde\nDenne crosstrainer er ideel til husholdninger, hvor flere personer gerne vil nyde godt af træning på maskinen. Dette skyldes, at skridtlængden kan tilpasses til fem forskellige længder, hvorfor brugere i alle størrelser kan få det optimale ud af træning på maskinen. Crosstraineren er udstyret med 16 modstandsniveauer og forudindstillede programmer.\nDerfor skal du vælge en Peak Fitness C5.0i Crosstrainer\nHvis du leder efter en crosstrainer som i kan dele på tværs af husholdningen, uden at nogen føler, at maskinen ikke passer til dem, så er denne model fra Peak Fitness lige noget for dig. Modellen er ideel til personer i alle højder og størrelser, da den har en justerbar skridtlængde. Det er derfor muligt at indstille skridtlængden til det, der nu end passer for den enkelte bruger. Skridtlængden kan indstilles til længderne 46, 51, 56, 61 og 66 cm.\nDet er nemt at indstille skridtlængden og du vælger selv, hvad den skal indstilles til. Faktisk kan du bruge den justerbare skridtlængde til at variere din træning en smule, hvis du ønsker det. Du kan naturligvis også variere træningen ved at bruge en af de 16 tilgængelige træningsprogrammer i maskinens computer, hvis du mangler inspiration til træningen. Maskinen er ideel til personer på alle niveauer af træning, da den kan indstilles til 16 forskellige modstandsniveauer. Du har derfor altid mulighed for at udfordre dig selv.\nEn lille crosstrainer\nEn af fordelene ved at investere i denne crosstrainer frem for nogle af de andre modeller i denne test er, at den er udviklet med tanke for et kortere design, hvilket gør, at den ikke fylder helt så meget som flere andre modeller. Opbygningen er kun 159 cm lang, og dette er en del kortere end andre modeller med en lang skridtlængde. Du skal dog ikke være nervøs for, at crosstraineren ikke kan holde til lidt af hvert, da den har en solid konstruktion og god opbygning, der støtter optimalt, selv ved hård belastning på maskinen.\nDu har mulighed for at tilslutte diverse pulsmålere til maskinen, hvis du gerne vil have information om din puls under træningen. Denne kan både komme fra et kodet og ukodet signal. Computeren viser, foruden puls, informationer om hastighed, pedalomdrejninger (RPM) og watt. Da computeren har indbygget bluetooth, så kan du også forbinde maskinen til en anden enhed med en app, hvor du får adgang til f.eks. Google Street View og træningsvideoer.\nSvinghjulets vægt: 12 kg\nSkridtlængde: Justerbar til 46, 51, 56 , 61 eller 66 cm\nAntal træningsprogrammer: 16 stk\nJusterbar skridtlængde gør denne crosstrainer ideel til personer i alle højder\nUdstyret med 16 forudindstillede programmer og modstandsniveauer\nIndbygget bluetooth teknologi giver bl.a. mulighed for tilslutning til app og pulsmålere\nCircle Ellipse E7 LED computer Crosstrainer – Den bedste crosstrainer med en høj maksimal brugervægt\nPersoner i alle størrelser og højder kan med fordel benytte denne crosstrainer fra Circle Fitness. Maskinen er yderst robust og har derfor også en maksimal brugervægt på 182 kg. Du kan derfor med fordel benytte denne maskine til at få kiloene til at rasle af, selv hvis du har lidt ekstra vægt på sidebenene. Maskinen er desuden brugervenlig og ledningsfri.\nDerfor skal du vælge en Circle Ellipse E7 LED computer Crosstrainer\nDe fleste crosstrainere har en maksimal brugervægt på 150 kg, hvilket muligvis ikke er helt nok, hvis du allerede vejer en del og gerne vil smide kiloene ved at benytte en crosstrainer i hjemmet. Denne crosstrainer fra Circle Fitness har dog en lidt højere maksimal vægt end de andre modeller i denne test, da den kan holde til en brugervægt på op til 182 kg. Og dette gælder desuden, uanset hvor meget belastning der er på maskinen. Skridtlængden hedder 50 cm og denne længde kan passe til personer i alle højder.\nDet er nemt at rykke rundt på denne crosstrainer, da den er udstyret med transportruller, altså en form for hjul foran. Du behøver derfor ikke at have maskinen stående fremme i rummet, når den ikke er i brug, men kan blot rykke den frem og tilbage efter behov. Derudover er modellen en ledningsfri variant, så du skal ikke tænke alt for meget over, hvor den kan blive placeret, men nærmere hvor du gerne vil have den placeret.\nDet er nemt at indstille denne crosstrainer fra Circle Fitness til dine præferencer for træning, da den er udstyret med et stort LED display, som endda er logisk at betjene. Du vælger dog selv, om du vil benytte displaet eller Top-Swicth på maskinens håndtag til at styre computeren og skifte mellem de forskellige indstillingsmuligheder. Det er muligt at vælge mellem 10 forudindstillede programmer, heriblandt flere pulsprogrammer, og 25 modstandsniveauer. Modstanden fungerer efter hensigten og glider let grundet den forhjulstrukne ellipse.\nMaskinens computer viser dig tid, distance, puls, kalorieforbrug, kadense, modstand og watt, når du træner. Du kan derfor nemt holde øje med din udvikling på samtlige parametre. Der er en indbygget pulsmodtager i maskinen, så du altid får en korrekt pulsmåling. Som en ekstra bonus er det muligt at indstille højde på maskinen bagpå. Af den grund kan denne maskine sagtens benyttes af personer i forskellige højde.\nMaksimal personvægt: 182 kg\nSvinghjulets vægt: kg\nAntal modstandsniveauer: 25 stk\nRobust opbygning resulterer i større stabilitet og en højere maksimal vægt på 182 kg\nUdstyret med flere programmer, heriblandt pulsprogrammer, og modstandsniveauer\nBrugervenlig maskine med en nem betjening af LED displayet\nLedningsfri crosstrainer med transportruller og højdejustering\nXterra Free Style 3.9E crosstrainer – En funktionel og lille crosstrainer\nDenne crosstrainer fra mærket Xterra er lidt mindre end de andre crosstrainere i denne test – både målt på egenvægt og størrelse. Modellen er derfor en ideel investering til personer, der ikke har alverdens plads at give ud af til at have en crosstrainer stående. Du skal ikke være nervøs for belastning af fødder og knæ, da maskinen har 2 grader indadvendt hældning.\nDerfor skal du vælge en Xterra Free Style 3.9E crosstrainer\nDet er naturligvis ikke alle mennesker, der har mulighed for at have en stor crosstrainer stående i hjemmet – for lad os være ærlige: en crosstrainer optager en del plads. Men hvis du er typen, der virkelig gerne vil kunne træne derhjemme, selvom du ikke har alverdens plads, så kan du udmærket investere i denne model fra Xterra, da den er kompakt i størrelsen. Du får således fingrene i en lille crosstrainer, der ikke fylder alt for meget.\nAlligevel har maskinen en solid og kraftig opbygning, der kan holde til en maksimal brugervægt på 148 kg. Også selvom maskinen selv kun vejer 70 kg. 8,6 af disse kilo udgør maskinens svinghjul. Denne er placeret foran på crosstraineren og sikrer en god stabilitet ved selv hård belastning. Svinghjulet er med til at sikre en naturlig og blød bevægelse, som gør træningen optimal for alle brugere.\nMindsker belastning på fødder og knæ\nDu vælger selv træningsprogram ud fra de 15 forudindstillede programmer og modstandsniveauet kan sættes på 16 forskellige trin. Du kan derfor nemt tilpasse træningen til dine behov og ønsker. Du styrer de forskellige indstillingsmuligheder via det indbyggede LCD display, som er yderst brugervenligt. Og så kan du naturligvis holde øje med dine resultater direkte på skærmen. Hvis du ønsker at få oplysninger om din puls under træningen, og dermed også en mere præcis indikation af din forbrænding, så kan du enten vælge at benytte de indbyggede håndpulsmålere eller tilkøbe et pulsbælte.\nUanset hvor hårdt du går til den på denne crosstrainer, så skal du ikke være nervøs for, at du får overbelastet din krop. Ved træning med en crosstrainer kan man godt belaste både knæ- og fodled, men med denne maskine vil spændinger i disse områder formindskes betragteligt. Det skyldes, at fodpedalerne på crosstraineren er udviklet med en 2 graders indadvendt hældning. Dette mindsker eventuelle spændinger og belastningen på områderne for alle brugere. Du kan altså godt benytte denne crosstrainer, selvom du lider af f.eks. knæproblemer.\nMaksimal personvægt: 148 kg\nSvinghjulets vægt: 8,6 kg\nLille i størrelsen og kan derfor passe ind i de fleste hjem\nBeskytter knæ og fødder under træning grundet indadvendt hældning i fodpedalerne\nBløde og naturlige bevægelser sikrer en bedre træning\nGodt udvalg af både træningsprogrammer og modstandsniveauer\nTitan Life Athlete C55 Crosstrainer – Billig crosstrainer med transporthjul\nDu skal ikke have særlig mange penge op af lommen for at få råd til denne crosstrainer fra Titan Life. Deres Athlete C55 model sælges nemlig til en budgetvenlig pris. Du går dog ikke på kompromis med kvaliteten, da maskinen stadig har mange indstillingsmuligheder og er udstyret med transporthjul, så du kan flytte den rundt efter behov.\nDerfor skal du vælge en Titan Life Athlete C55 Crosstrainer\nHvis du ikke har det største budget at købe en crosstrainer for, men stadig gerne vil have fingrene i en funktionel model, der kan hjælpe dig med at komme eller holde dig i form, så skal du se nærmere på denne model fra Titan Life. For selvom du får en solid og stabil maskine, så skal ikke ikke betale en halv bondegård for den. Modellen sælges til en budgetvenlig pris, der i den grad gør denne crosstrainer billigere end andre gode varianter på markedet.\nSom sagt skal du dog ikke være nervøs for, at du går på kompromis med kvaliteten, blot fordi den er prisvenlig. Modellen har en enkel opbygning og en lille skærm, men er dog stadig 100 procent stabil – også ved høj belastning og længere træningspas. Stabiliteten skyldes bl.a. det 9 kg tunge svinghjul. I alt kan crosstraineren holde til en brugervægt på 120 kg.\nCrosstrainer med hjul\nDu kan reelt rykke rundt på denne maskine præcis som du lyster, da den er udstyret med solide transporthjul. Af den grund er du ikke tvunget til at have maskinen stående fremme, når den ikke er i brug. I stedet kan den skubbes over i et hjørne e.l. Skridtlængden hedder 40 cm, så denne er lidt mindre end flere andre modellers skridtlængde, men kan stadig benyttes af personer i alle højder (selvom personer med en lav til middel højde nok vil få mest glæde af maskinen).\nSelvom opbygningen er enkel og produktets skærm en smule lille, så kan du stadig få en god og alsidig træning. Computeren har nemlig 15 modstandsniveauer og en række træningsprogrammer forudindstillet. Bremsesystemet er magnetisk og du kan derfor hurtigt og nemt stoppe maskinen, hvis du pludselig bliver dårlig. Derudover måler den både tid, distance, kalorier, temperatur, RPM (antal omdrejninger i minuttet) og din kropsfedt. Derudover kan du også sætte en alarm på maskinen eller få målt din puls og restitutionspuls, hvis du ønsker det. Det er således nemt at holde øje med din udvikling, når du benytter denne maskine. Under maskinens skærm er der en holder til iPad, så du kan underholde dig selv, mens du træner.\nLængde: 156 cm\nAntal modstandsniveauer: 15 stk\nSælges til en billig pris og har et enkelt design\nUdstyret med transporthjul, som gør eventuelt flytning af maskinen nemmere\nStabil maskine med et 9 kilo tungt svinghjul – kan klare en brugervægt på 120 kg\nViser mange informationer om træningen på skærmen\nVælg den rette model til dig i denne crosstrainer test\nVi har guidet dig til de bedste modeller på markedet i denne crosstrainer test, men det gør dig ikke nødvendigvis klogere på, hvad du skal kigge efter for at finde den bedste crosstrainer til dig. Af den grund vil vi her give en kort forklaring af de vigtigste parametre, som du skal holde øje med, når du leder efter en god crosstrainer.\nStørrelse og opbygning: Du skal først og fremmest sørge for, at du får investeret i en crosstrainer, der har en optimal størrelse i forhold til dit hjem. Den skal ikke fylde et helt rum, da du så vil blive træt af den, og den må heller ikke være for høj, så du skal dukke dig, når du træner. Derudover skal du også kigge på maskinens opbygning og sikre dig, at den er modstandsdygtig og stabil i brug.\nSkridtlængde: Det er helt op til dig selv, hvilken skridtlængde du foretrækker. En lang skridtlængde vil føles mere naturlig og som om du løber. Nogle personer foretrækker dog en kortere skridtlængde – især folk med korte ben. Det er muligt at købe modeller med justerbar skridtlængde.\nBrugervenlighed: For at få det optimale ud af din crosstrainer, kan du med fordel gå efter en model med en brugervenlig opbygning og betjeningsvenligt display. Det skal trods alt gerne være så nemt som muligt, så du kan opnå en god træning hver gang.\nAntallet af træningsprogrammer og modstandsniveauer: Hold gerne øje med antallet af forudindstillede træningsprogrammer og modstandsniveauer. Dette giver dig en indsigt i, hvor alsidig din træning kan blive. Hvis du bruger din crosstrainer ofte, vil vi anbefale dig at gå efter en maskine med minimum 10 programmer og modstandsniveauer, så du kan veksle lidt i din træning.\nIndbyggede funktioner: Tænk over, hvad du ønsker, at din crosstrainer skal kunne. Skal den kunne afspille musik gennem indbyggede højtalere? Tilsluttes til en app eller et pulsbælte? Have pulsmålere indbygget? Det er helt op til dig, hvilke funktioner og teknologier du vil prioritere. Du kan også overveje, hvilke målinger der er vigtige for dig at få oplyst under træning. Nogle maskiner viser kun tid, hastighed og puls, mens andre også viser kalorieforbrænding, omdrejninger i minuttet, fedtprocent, temperatur, distance m.fl.\nJusterbare dele: Det er desuden en fordel at investere i en crosstrainer med mulighed for justering af diverse dele, f.eks. fodpedalerne, da det sikrer en større fleksibilitet for brugeren. Det kan også være en justering af vinklen (f.eks. incline) på crosstraineren, så du kan arbejde med forskellige muskelgrupper efter behov.\nSkal jeg vælge bagdrevet eller frontdrevet crosstrainer?\nNår det kommer til valget af crosstrainer, kan du selv vælge, om du foretrækker en model med hjulet foran eller bagved. Det er helt op til dig selv, om du vælger at benytte en bagdrevet eller fordrevet crosstrainer, da der ikke er ekstrem stor forskel på, om hjulet sidder det ene eller andet sted.\nEn forhjulsdreven crosstrainer er oftest dem du ser i træningscentrene. De er større end baghjulsdrevne modeller og fylder derfor også mere. Derudover er det nødvendigt med lidt højere til loftet med forhjulsdrevne crosstrainere, da man også står højere oppe på disse typer. Fordelen ved at investere i en forhjulsdreven crosstrainer, hvis man altså har plads til en, er, at de i flere tilfælde har en længere skridtlængde, som bl.a. giver følelsen af en mere naturlig bevægelse, når man træner.\nEn baghjulsdreven crosstrainer er primært den model som private købere går efter. Det skyldes, at denne type crosstrainer er mindre i størrelsen – og derfor er lettere at opbevare i hjemmet. De er desuden knap så høje, så du risikerer ikke at banke hovedet op i loftet, hvis du har et lavt hjem. Baghjulsdrevne modeller kan dog godt have en lidt kortere skridtlængde, som ikke fungerer for alle brugere, da det så kan virke som om, at man tager for korte “skridt” under træningen, frem for at det føles som om man løber.\nVedligeholdelse af crosstrainer\nFor at forlænge holdbarheden på din crosstrainer og sikre, at den forbliver hygiejnisk, er det vigtigt, at du husker at rengøre og vedligeholde maskinen regelmæssigt. Undervejs i din træning vil du nemlig svede på maskinen og så står den også og samler støv, når den ikke er i brug. Dette kan blive en lidt ulækker kombination i længden, som kan påvirke maskinen – både indvendig og udvendig.\nLæs her vores gode råd til en optimal vedligeholdelse og rengøring af din crosstrainer\nTør crosstraineren af med en klud – eventuelt desinficerende væske (især en fordel, hvis I er flere, der benytter maskinen). Efter hver brug skal der gerne tørres af på håndtag, kroppen og kontrolpanelet, men med jævne mellemrum kan du med fordel tørre alle dele af maskinen af med en fugtig klud, så du fjerner støv og snavs fra den\nStøvsug din crosstrainer, hvis den har stået i længere tid og samlet støv. I så fald er du sikker på, at du får fjernet al støv og snavs frem for blot at tørre det rundt på maskinens overflade.\nRengør / støvsug under din crosstrainer en gang imellem, især hvis den står på det samme sted hele tiden. På den måde får du også bugt med støv og snavs i dette område, som ellers kan blive hvirvlet op og sætte sig på maskinen ved brug\nTjek diverse skruer og sammensætninger, så du er sikker på, at maskinens dele ikke sidder løst. Dette kan i værste tilfælde resulterer i, at maskinen går i stykker eller du kommer til skade, når du benytter den\nSmør crosstrainerens dele, så de ikke knirker eller slides ved brug, heriblandt led, hjul, håndtag o.l. – du kan med fordel tjekke for revner eller fejl ved samme lejlighed for at sikre, at alt er som det skal være\nDobbelttjek at alle funktioner og kommandoer virker med jævne mellemrum – også selvom du ikke benytter dem alle under din træning\nHvilken crosstrainer er bedst?\nEfter grundig gennemgang af diverse tests og anmeldelser af crosstrainere, er vi kommet frem til, at en Abilica Stream Journey crosstrainer er bedst i test. Modellen har en god mængde programmer og modstandsniveauer og sælges til en budgetvenlig pris.\nHvilke muskelgrupper kan jeg træne med en crosstrainer?\nDu har mulighed for at foretage en alsidig træning med en crosstrainer. Hvilke muskelgrupper du specifikt træner afhænger nemlig af, hvor du holder på maskinen. Du træner som minimum ben, lår, baller og mave, men kan også træne arme og ryg.\nEr det farligt at benytte en crosstrainer?\nNej, det er ikke farligt at benytte en crosstrainer. Du står solidt på fodpedalerne og risikerer derfor ikke at træde forkert eller miste balancen, når du træner med en crosstrainer.\nCykellygte test (2022) → Top 7 cykellygter og vejledning til kravene\nGaskomfur test (2022) → 8 af de bedste gaskomfurer på markedet


Den største personlige anerkendelse oplever vi, at vi får på arbejdspladsen – ikke hjemme i familiens skød.\nTorsdag d. 20. maj 2010, kl. 13.50\nSelv om vi har travlt, stresser og føler os pressede på tid til at løse arbejdsopgaverne, er det netop på jobbet, vi oftest er tilfredse. Det viser en ny rapport om familieliv og arbejde, som EU’s arbejdsmarkedsanalyseinstitut, Eurofond har lavet, skriver Magasinet Arbejdsmiljø.\nAt det er på arbejdspladsen og ikke derhjemme, vi er gladest, overrasker ikke lykkeforsker ved Handelshøjskolen, Aarhus Universitet, lektor Christian Bjørnskov.\n”Selv om vi arbejder hårdt og måske ikke altid laver noget, der er særligt spændende, så er jobbet stadig et sted, hvor vi får anerkendelse enten i form af et klap på skulderen eller en bonus. Vi kan se, vi når vores mål. Det kan man ikke med familien,” siger han til Magasinet Arbejdsmiljø, hvor han uddyber, at folk dog ikke er meget for at indrømme, at det er sådan, de har det.\nI de nordiske lande er problemet, at der ikke er tid nok både til familie- og arbejde. Imens er problemet i Central- og Østeuropa i højere grad, at de er helt udkørte, når de kommer hjem fra arbejde, fordi deres job er fysisk hårdere eller fordi arbejdsmiljøet er ringere.\nUndersøgelsen viser desuden, at folk, der har et arbejde, generelt er lykkeligere, end de, der ikke har et.


Sct. Hans i Rokreds Sydhavsøerne\nFoto Birgitte Christiansen\nSct. Hans blev fjeret af Rokreds Sydhavsøerne på kredsen naturskønne grund ved Alstrup i weekenden 25. – 26. juni 2022. ”Hyggelige dage i Alstrup sammen med Nykøbing F Roklub, Nakskov og Stubbekøbing Roklub. Vi kunne sagtens være flere”, siger Birgitte Christiansen til roinfo.\nSe flere billeder nedenstående\nDanmark Rundt i Robåd for et Renere Hav\nMandag 27 juni 2022 kl 08:18, starter atlanterhavsroer Christian Havrehed og surfskier Lars Gabe fra Rubbøl Sø med at ro Danmark Rundt i Robåd for et Renere Hav. Der er tale om et rekort forsøg, da ingen har roet Danmark Rundt i robåd endnu (kun havkajakker og en SUB). Undervejs stopper de 12 steder og laver aktiviteter med lokale roklubber og miljøforeninger, for at sætte fokus på vigtigheden af rent hav. Turen er ca 1.500 km, og de forventer at slutte i Kollund 31 juli, 34 dage efter start.\nVejret tegner godt til starten, hvilket er vigtig, idet Vadehavet er svært at navigere, især uden motorkraft (ud over rugbrød).\nLæs mere og projektet og hvordan man følger det her\nFriluftsrådet udskriver fotokonkurrence\nVis os din sommer i Danske Naturparker\nHer er chancen for at få nogle ro-billeder med i konkurrence.\nCoastal weekend i Hadsund den 9. og 10. juli 2022\nLiteboat inviterer til coastal weekend i Hadsund den 9. og 10. juli 2022. Hvor man kan prøve coastal men også tips og tricks til at forberede sin roning, indstille sin båd – OG så hygger vi os med nogle gode ture og måske en lille konkurrence\nLis Bay, Tissø Roklub, 80 år – sådan er hun\nRoinfo ønsker tillykke med den runde dag\nAf Leif Thygesen. Fotos Britta Densen\nEn af rosportens helt store personligheder fylder 80 år den 23. juni 2022. Der er tale om ro-legenden Lis Bay, Tissø Roklub. Der har i årenes løb været skrevet og sagt meget om Lis Bay. Roinfo har nedenstående samlet en række ord, som har været brugt om Lis Bay\nSådan er Lis Bay\nEnergisk, initiativtager, ungdomstræner, sponsoratindsamler, mentor, altmuligdame, langdistancekaproer, omsorgsfuld, ambitiøs, gæstfri, opmærksom, engageret, hjælpsom, hårdtarbejdende, utrættelig, garant, enestående, evig ung, fantastisk, ukuelig, arbejdsom, prismodtager, driftig, maratonroer, foregangskvinde, ergometerekspert, entreprenant, ildsjæl, velkendt, ener, veteran, virkelysten, flittig, banebrydende, medieglad, berømt og uovervindelig\nMotionsstævnet Venø Rundt 2022\n39. gang men for første gang i LimfjordsHuset, Struer\nAf Leif Thygesen. Foto Struer Roklub\nFor 39. gang kunne Struer Roklub indbyde til det traditionsrige motionsstævne ”Venø Rundt”. Nyt denne gang var det, at Struer Roklub kunne invitere gæsterne til arrangementet i LimfjordsHuset Struer. Et hus der i den grad viste dets mange muligheder for at være rammen for et stævne som Venø Rundt. I Struer Roklub glædede man sig ydermere over, at man igen at kunne afholde stævnet efter en pause på to år på grund af Corona.\nRoere fra sytten klubber deltog i stævnet. Der var repræsentation fra Frederikshavn, Fredericia, Grenaa, Gråsten, Hadsund, Hellerup, Hvidovre, Hobro, Horsens, Lemvig, Nibe, Nykøbing Sjælland, Risskov, Skanderborg, Silkeborg, Skive og Struer.\nMadpakketur fra Kolding - Ronet Syd\nTekst og foto Maria Aas\nKlar kl. 04.55 i Kolding, jeg valgte at ankomme allerede lørdag aften, og fik så morgentjansen som kaffebrygger. Allerede kl. 04.40 dukkede der tre friske roere op fra Gråsten, og heldigvis var kaffen klar. Kort tid efter dukkede også Maja og Michael fra Kolding klubberne op.\nVi var blot vi seks, altså repræsentanter fra begge klubber i Kolding, Gråsten og Ribe. Jeg fik en god båd med Michael (Kolding) og Aksel (Gråsten) og afsted det gik det mod første pitstop, Skærbæk Strandpark, hvor seks roere fra Strib stødte til turen, altså dobbelt op. Og et kært gensyn med de kendte fynske roere. Kaffe, juice, friske rundstykker, det manglede intet, skønt at få morgenmad efter de første cirka 8-9 kilometer var tilbagelagt. Traditionen tro blev der også sunget et par sange.\nTolo Roklub ti år. Jubilæet fejret med bådedåb\nViceturistministeren ved dåben af Amfitrite.\nDen 7. Maj fyldte Tolo Roklub 10 år og i den forbindelse blev der afholdt et arrangement på Hotel Taverna Romvi for ca. 70 roere og indbudte honoratiores med den græske viceturistminister og Nafplio kommunes borgmester i spidsen. Tolo by befinder ligger i Nafplio kommune.\nRonet Fyn på Grundlovstur\nFoto Jørgen Weber\nTraditionen tro gik Ronet Fyns Grundlovtur fra Svendborg og Tåsinge rundt. Det handler ikke så meget om Grundloven, men mere om, at man havde en fridag, der kunne bruges til en god langtur.\nPå turen i år deltog kun atten roere - "kun" fordi der sidste år var 36 deltagere. Men placeringen af Grundlovdag i 2022, hvor man faktisk havde en helt lille ferie, har nok spillet ind, fortæller Ninna Larsen, Svendborg Roklub. De atten roere kom fra Nyborg og Svendborg. Seks fra Nyborg og tolv fra Svendborg.\nDe fynske roere havde særdeles godt vejr til turen. Jørgen Weber har taget nogle flotte fotos og nedenstående bringer roinfo en serie stemningsbilleder fra den vellykkede tur.


Mastcelletumor hos hund | AniCura Danmark\nMastcelletumorer (MCT eller mastocytomer) er ondartede tumorer dannet fra såkaldte mastceller, som normalt indgår i hundens immunforsvar. Tumoren forekommer hyppigst hos midaldrende og ældre hunde.\nKutane mastcelletumorer har stor variation i udseende og vækstmønster. Ofte kaldes de for tumorernes store bedragere, da de kan ligne flere andre tumortyper. De ser ud som vorter eller insektbid, mangler ofte pigmentering og de kan sidde i underhuden, hvor de kan forveksles med et lipom. Undertiden dannes sår på huden ved mastcelletumorens overflade. Hunde med enkelte kutane mastcelletumorer viser sjældent tegn på sygdom, men kan opleve kløe i området omkring tumoren. Det skyldes, at mastceller kan danne stoffer som histamin, som forårsager kløe, rødme mm. Hvis en mastcelletumor udvikles i et indre organ, vil symptomerne vise sig fra det pågældende organ. Eksempelvis kan MCT i tarmen forårsage diarré eller blodig afføring.\nI tilfælde af en alvorlig form for sygdommen kaldt mastocytose, kan der forekomme en kraftig frigivelse af histamin og andre stoffer, som kan give ophav til blandt andet sår i mavesæk og tarm, opkastninger, diarré samt fald i blodtrykket.\nOfte stilles diagnosen mastcelletumor ved, at dyrlægen tager prøver fra tumoren med en fin kanyle, et såkaldt finnålsaspirat, og kigger på cellerne fra tumoren i et mikroskop. For at kunne foretage en nøjagtig vurdering er det nødvendigt at analysere en vævsprøve fra tumoren i laboratoriet. Vævsprøven kan tages via en biopsi eller alternativt fjernes hele tumoren kirurgisk og sendes til analyse.\nMastcelletumorer behandles først og fremmest kirurgisk. Under operationen vil kirurgen også fjerne noget friskt væv omkring tumoren, eftersom der kan være tumorceller i området omkring den synlige tumor. Kirurgisk behandling er ofte tilstrækkeligt til at behandle tumorer af grad I og mange tumorer af grad II. Ved behandling af tumor af grad III og de af grad II, som er svære at bortoperere, supplerer man med f.eks. cellegift og/eller strålebehandling. Den bortopererede tumor sendes til undersøgelse i laboratoriet, hvor man undersøger, om det er lykkedes at fjerne hele tumoren eller om der kan være tumorceller tilbage hos hunden.\nDet er altid hensigtsmæssigt at gå til dyrlægen hurtigst muligt, hvis man opdager en knude i huden på hunden. En del tumorer – både mastcelletumorer og andre tumorer – kan være hurtigtvoksende, og jo længere tid det tager, inden hunden får stillet diagnosen, desto større bliver operationen. Også prognosen påvirkes af, hvor lang tid der går før diagnosen stilles, hvis der er tale om en ondartet tumor, som kan have nået at sprede sig til andre dele af kroppen.\nPrognosen afhænger først og fremmest af tumorens grad, om hvorvidt den har spredt sig samt hvor svær den er at bortoperere. En hund med en aggressiv mastcelletumor, som har spredt sig i kroppen, eller en mastcelletumor i et af de indre organer, har ofte en dårlig prognose. I sådanne tilfælde kan man beslutte at behandle de symptomer, som tumoren forårsager, frem for at forsøge at fjerne tumoren. Behandlingen afgøres for den individuelle hund i samarbejde med dyreejeren.\nHunde, som har udviklet en mastcelletumor, er også disponerede for at udvikle flere tumorer, og det er derfor vigtigt, at ejeren er opmærksom på nye knuder, således at de kan behandles hurtigst muligt.


Har du din egen butik? - KARRIEREMOAR\nHar du din egen butik?\nPosted on 30. januar 2018 13. februar 2018\nFordi græsset nogle gange er grønnere..\nKender i det med at have en bestemt type job, men i virkeligheden gerne vil prøve kræfter med noget andet? Efter at have brugt 10 timer i den samme kontorstol foran en skærm, så er jeg virkelig frisk på at prøve noget andet.\nI min spæde ungdom og studietid der stod jeg i butik. Der hvor jeg arbejdede i længst tid, var i en skobutik i Aalborg, hvor jeg solgte herresko. Jeg var ret god til det, hvis jeg selv skal sige det. Og det var ret hyggeligt, for jeg arbejdede tæt sammen med en hel flok andre kvinder. Og jeg tror netop det er den oplevelse, som får mig til at ønske mig en butik. Engang imellem når jeg cykler forbi nogle tomme butikslokaler i mit område, så drømmer jeg om at starte en lille shop. Bare en lille en med kaffe og flotte kager. Eller måske sko, når det nu er mit ekspertiseområde 😉 Eller rådgivning.. Bare mig i et lækkert lokale med kaffe og nogle gode stole…\nHvis du har din egen butik, og føler at dit lager sejler, og du har brug for hjælp til automatisering af lager? Du kan se mere om Lagerautomation her, hvor du finder din partner indenfor lagerautomatisering.\nDer er mange forudsætninger der skal være i orden for at kunne lave sin egen shop, og jeg skal nok være lidt mere klar på produktet, lokaler, lager og så videre, før jeg helt oprigtigt kaster mig ud i det.. Men drømmen, den er hyggelig!\nOne thought on “Har du din egen butik?”\n31. januar 2018 at 13:37\nMå indrømme, det også er en af mine drømme. Bare lave en lille, hyggelig fotobutik, hvor man kunne komme ind til en kop kaffe, mens vi snakkede om billeder og hvordan jeg vil kunne imødekomme dennes behov. Men jeg tør ikke tage skridtet…


Flyvere: Ruger 10/22 med Sonic dæmper. - Nordisk Våbenforum\nFlyvere: Ruger 10/22 med Sonic dæmper.\nIndlæg af PSindrup » 9. maj 2020, 16:56\nAlle skud er afgivet på 15 meters afstand med fast anlæg og jeg skyder normalt langt bedre end dette.\nJeg har kæmpet med forskellig ammunition og skydestillinger men lige meget hjalp det.\nJeg ser på et tidspunkt at der er “slidmærker” i mundingen på min sonic dæmper og tænker at det måske kan være forklaringen.\nAf med dæmperen og riflen skyder med den præsision jeg ved jeg at jeg kan levere.\nJeg sleb mundingen i dæmperen ganske lidt med en rundfil jeg normalt bruger til kædesaven og min 10-22 skød igen som jeg ved at den og jeg kan (se næste post)\nRe: Flyvere: Ruger 10/22 med Sonic dæmper.\nIndlæg af Bofhenator » 9. maj 2020, 16:59\n9. maj 2020, 16:56\nVar det meningen der skulle være billeder?\nDet du beskriver lyder fuldstændig som baffelstrike (og det er også det du observerer).\nSpørgsmålet er om det er en skæv dæmper eller et skævt gevind?\nHvilket gevind har du, du kan evt komme her forbi og låne en dæmper og tage et par testskud, så kan vi se med 4 øjne.\nIndlæg af PSindrup » 9. maj 2020, 17:16\nJa, billederne drillede.\nFørste billede af det oprindelige problem.\nIndlæg af PSindrup » 9. maj 2020, 17:17\nEfter at jeg filede dæmperens munding.\nIndlæg af PSindrup » 9. maj 2020, 17:20\nSå baffel strike betyder at det er en kendt fænomen?\nIndlæg af BentxBetjent » 9. maj 2020, 17:21\nspild af bogstaver Jeg skyder normalt langt bedre end dette.\nJeg har kæmpet spild af bogstaver men lige meget hjalp det.\nmere spild af bogstaver\nSælg den... Ssssæææælllggg den biiiilllliiigggt.\nPS. Nogen der har en billig 10/22 til salg, gerne uden dæmper...\nIndlæg af Flugteren » 9. maj 2020, 17:25\n9. maj 2020, 17:20\nJa. Det er enten et gevind, som ikke er skåret helt korrekt og koncentrisk eller/og en tolerance i dæmperen, som ikke er fuldstændig i orden hele vejen igennem.\nFænomenet er ikke uhørt på direkte påskruede dæmpere, men forekommer mest på dæmpere, som er tilkoblet løbet via en Quick Detach-Mount. De er ikke altid helt så præcise til at holde dæmperen, og de er ofte anvendt på AR-platformen. På amerikanske forum kan du se en del eksempler på, at folk har oplevet bafflestrikes.\nIndlæg af Lycon » 9. maj 2020, 18:19\n9. maj 2020, 17:25\nFænomenet er ikke uhørt på direkte påskruede dæmpere, men forekommer mest på dæmpere, som er tilkoblet løbet via en Quick Detach-Mount.\nJa der har man også hørt om folk der ikke får Quick Detach-mount ordenlig sat på, så dæmperen havner nede ved skiverne. Det var i hvert fald en Quick Detach dæmper jeg så komme af - hurtigt.\nIndlæg af PSindrup » 9. maj 2020, 18:35\n9. maj 2020, 17:21\nEfter ca. 3 1/2 minut med rundfilen, skyder den igen som en drøm.\nIndlæg af Bofhenator » 9. maj 2020, 20:45\n9. maj 2020, 18:35\nSom sagt, hvis du gerne vil fejlsøge, om det er dæmper eller gevind, så har jeg en håndfuld dæmpere med 1/2x20UNF gevind, hvis det kan bruges.\nIndlæg af Bofhenator » 9. maj 2020, 20:49\nForøvrigt, start lige med at kig om brystet på gevindet og endestykket på dæmperen er helt rene og lige, sidder der nams der hvor dæmperen ligger op mod brystet af gevindet kan tingene hurtigt blive skæve.\nIndlæg af PSindrup » 9. maj 2020, 21:09\n9. maj 2020, 20:49\nOg tak for tilbud om fejlsøgning. Men som sagt, rundfilen fiksede problemet, så der er ikke nogen grund til at gøre mere ud af det.\nIndlæg af Bofhenator » 9. maj 2020, 21:14\n9. maj 2020, 21:09\nEnig, det skulle kun være hvis du var nysgerrig om det var den ene eller anden stump fejlen er på. Det kunne komme til at nappe dig i måsen hvis dæmperen skal på en anden riffel eller der skal en anden dæmper på 10/22eren.\nIndlæg af PSindrup » 9. maj 2020, 21:17\n9. maj 2020, 21:14\nIngen af delene er særligt sandsynlige, men skulle det ske, så tager vi det til den tid.\nIndlæg af 10-22 » 9. maj 2020, 21:25\nEr du tilfreds med den Sonic dæmper ?\nMin dæmper knap så godt på første skud, min a-tec gør det bedre.\nIndlæg af PSindrup » 9. maj 2020, 21:47\n9. maj 2020, 21:25\nMed subsonisk ammo er den så godt som lydløs.\nIndlæg af PSindrup » 2. jul 2020, 11:14\nEfter at have filet i mundingen af dæmperen skyder den igen fantastisk\n10 skud, 20 meter og fast anlæg med CCI standard velocity\nIndlæg af Flugteren » 2. jul 2020, 11:29\n2. jul 2020, 11:14\nIndlæg af Kenneth Jensen » 2. jul 2020, 13:57\nDer er da 3 flyvere ser jeg\nIndlæg af PSindrup » 2. jul 2020, 14:02\n2. jul 2020, 13:57\nDet skyldes piloten og ikke flyveren.


Nyheder, Side 4 · Dansk Erhverv - Digital Handel\n1. okt 2020 FDIH event\n1. okt 2020 Jura\nE-mail er stadig den foretrukne kontaktform for kunderne, men især hos de yngre forbrugere er telefon og chat ved at indhente mailen. Kunderne er stadig ikke interesserede i geo-lokaliserede tilbud.\n28. sep 2020 Jura\nForbrugerombudsmanden: Adgang til et produkt må ikke være betinget af samtykke til markedsføring\nVirksomheder må ikke betinge adgang til et produkt af, at kunden giver samtykke til markedsføring. Hel-ler ikke når produktet er ”gratis”. Hvis kunden derimod kan vælge mellem at betale med sit samtykke eller at betale et beløb for produktet, er det lovligt.


Balance for flere end børnefamilierne? | Djøfbladet\nDa Familie- og Arbejdslivskommissionen blev nedsat for halvandet år siden, fik den bl.a. til opgave at analysere og vurdere det moderne arbejdsliv. Med udgangspunkt i danskernes forskellige livsstile, var opgaven at komme med forslag til, hvordan vi kan indrette os mere fleksibelt. Ikke overraskende blev kommissionen kaldt Livsstilskommissionen.\nNu har vi fået kommissionens rapport, og den indeholder mange gode forslag og intentioner, der skal lette hverdagen for børnefamilierne. Nu når rapporten foreligger, overrasker det heller ikke, når kommissionen omtales som Børnefamiliekommissionen i medierne. Mange af forslagene kan vi naturligvis hilse velkommen. Det gælder forslag om færre lukkedage, fleksible åbningstider og sunde madordninger. Det gælder også en barselsudligningsordning for selvstændige erhvervsdrivende, muligheden for at være hjemme og passe sit syge barn samt fleksibilitet og familievenlighed på arbejdspladserne. Det er alle forslag, DJØF gerne ser gennemført, for vi ved godt, at børnefamilierne ofte har svært ved at skabe den rette sammenhæng mellem arbejde og familieliv.\nImidlertid er det værd at huske på, at børnefamilierne ikke er de eneste i dagens Danmark. Børnefamilier udgør ifølge kommissionen knapt 25 pct. af samtlige familier. Derfor havde vi gerne set, at der var flere forslag, der kan lette hverdagen for alle de, der lever i en anden fase af deres liv - eller med en anden livsstil for nu at bruge kommissionens egne ord.\nVi ved godt, at børnefamilier kan komme til at lide meget under, at en eller begge forældre har et arbejdsliv, der kan være svært at adskille fra det liv, der eksisterer uden for arbejdspladsen. Men det grænseløse arbejde kan også være en udfordring for den øvrige del af befolkningen.\nDJØFs undersøgelse viste sidste år, at unge og singler også stresser. Op mod halvdelen af singlerne oplever dårlig samvittighed, fordi de har svært ved at nå det hele på arbejdet - eller fordi de kommer sent hjem. Og næsten hver fjerde oplever, at de har svært ved at finde balancen mellem arbejdsliv og det andet liv. For at kompensere for den dårlige samvittighed tager man arbejdet med hjem. Det svarer 90 pct. af de unge og singlerne, at de gør!\nDet er positivt, at der nu skal gøres noget for at give en gruppe mulighed for bedre balance mellem arbejdsliv og andet liv - men vi kan i DJØF kun opfordre til, at politikerne tænker noget bredere end "Børnefamiliekommissionen", når udmøntningen af forslagene skal finde sted.


Her kan du læse om, hvilke rettigheder og forpligtelser du har som dataansvarlig eller databehandler, hvis Datatilsynet kommer på fysisk tilsyn hos dig.\nDatatilsynet kan kræve adgang til lokaler og kan kræve oplysninger udleveret\nDatatilsynets personale har uden retskendelse og mod forevisning af legitimation ret til at få adgang til alle lokaler, hvorfra der behandles personoplysninger. Dette betyder i praksis, at Datatilsynet har ret til at inspicere alle dine lokaler, ligesom tilsynet har ret til at inspicere dit databehandlingsudstyr, herunder computere mv.\nI forbindelse med et tilsynsbesøg kan Datatilsynet også kræve at få alle de oplysninger, der er nødvendige for at varetage Datatilsynets tilsynsopgaver. Du er således forpligtet til – på Datatilsynet anmodning – at afgive de oplysninger, der er nødvendige for, at Datatilsynet kan gennemføre sit tilsyn.\nNår Datatilsynet gennemfører et fysisk tilsynsbesøg er tilsynet underlagt regler i retssikkerhedsloven i forbindelse med tilsynsbesøget. Det betyder bl.a., at Datatilsynet ikke kan kræve oplysninger fra dig, hvis der er en konkret mistanke om, at du har begået en lovovertrædelse, der kan medføre straf.\nDatatilsynet skal, når der foreligger en konkret mistanke om et strafbart forhold, vejlede dig om din ret til ikke at udtale sig. Dette gælder uanset, om Datatilsynet selv søger et eventuelt strafbart forhold afsluttet ved administrativ bøde, eller om tilsynet henviser sagen til politiet med henblik på videre strafforfølgning.\nFor nærmere oplysninger om retssikkerhedsloven, herunder hvornår der foreligger en konkret mistanke i retssikkerhedslovens forstand, henvises til Justitsministeriets vejledning herom. Vejledningen kan findes her.\nDatatilsynets inspektion af lokaler vil i visse tilfælde være underlagt regler i retssikkerhedsloven.\nDet indebærer bl.a., at Datatilsynet, ved inspektion af lokaler der ikke er offentligt tilgængelige, skal overholde regler om proportionalitet og regler om fremgangsmåde ved gennemførelse af tvangsindgreb uden for strafferetsplejen. Tilsyn med lokaler, hvortil der er almindelig offentlig adgang, eksempelvis butikker og restauranter, er ikke omfattet af retssikkerhedsloven, medmindre der foretages tilsyn af baglokaler.\nRetssikkerhedsloven gælder desuden altid ved undersøgelse af dokumenter mv., også selvom disse befinder sig i lokaler, der i øvrigt ikke er omfattet af retssikkerhedsloven.\nDu kan læse nærmere om reglerne i retssikkerhedsloven.\nDu har ret til at få aktindsigt i Datatilsynets sager, herunder sager i sager om dig selv.\nDatatilsynet skal besvare din anmodning om aktindsigt snarest muligt og senest inden 7 arbejdsdage efter modtagelsen, medmindre det på grund af sagens omfang eller kompleksitet undtagelsesvis ikke er muligt. I så fald skal Datatilsynet underrette dig om grunden til fristoverskridelsen og om, hvornår anmodningen kan forventes færdigbehandlet.\nDatatilsynet skal i øvrigt overholde regler om tavshedspligt og behandling af fortrolig information i forbindelse med behandling af anmodninger om aktindsigt.\nDatatilsynets afgørelser kan ikke indbringes for anden administrativ myndighed. Datatilsynets afgørelser vil dog til enhver tid kunne indbringes for domstolene.\nHerudover er tilsynets virksomhed undergivet Folketingets Ombudsmands kompetence.


Gem juletræet - og leg videre... | Sundhedsplejersken.dk\nDu er her: Forside / Familie / Artikler om familie / Familier med liv i / Gem juletræet - og leg videre...\nDet er sjovt at holde jul, men det kan let blive for meget for det lille barn. Børn elsker gentagelser og leg. Læs her hvordan du kan få dejlige juleoplevelser, uden dit barn bliver overdoseret. Også når juleaften er overstået.\nJuletræet er symbolet på det sjove, det spændende og det fine. Småbørn elsker at prøve de samme ting igen og igen. På den måde fæstner oplevelserne sig i barnets hukommelse, og barnet finder ud af, at der vil være små forskelle. At den samme ting kan gøres på lidt forskellig måde. Det siges at være godt for hjernen at have traditioner, som vi hviler i.\nDe voksnes jul\nI julen skal der ofte ske en masse. Der er jul hos mor og far eller både hos mor og hos far. Der er jul hos bedsteforældre osv. Og vi vil alle sammen gerne holde vores egen jul sammen med barnet. Det bliver ofte på de voksnes præmisser, og barnet må tilpasse sig. Det kan let ende i gråd og frustration af træthed og overdosering. Der er en risiko for, at vores behov for at holde en ’rigtig’ jul sammen med barnet i stedet bliver en belastning for den lille og ikke den gode og rare oplevelse for alle, det helst skulle være.\nSkal vi lege jul?\nHvis du skal holde jul sammen med barnet efter den 24. december, så prøv at lade være med at tænke ’Nu skal vi også holde en rigtig juleaften sammen’. Spørg den lille, når I er sammen ’Har du lyst til, at vi leger jul’?\nLad barnet være med til at bestemme, hvad der skal ske. Spørg ’Hvordan skal vi lege jul’? Små børn elsker at pakke ind og pakke ud. Det er ikke et spørgsmål om at få mere og få nyt. Det er et spørgsmål om hele den spændende proces med at få kriller i maven og se den anden reagere med stor glæde. Du og barnet genoplever juleaften i stedet for endnu en juleaften, som måske overskygger den ’rigtige’ eller slet ikke bliver, som du havde drømt om, den skulle være.\nDet er dejligt at være sammen.....\nPakke ind og pakke ud\nLad barnet være med til at pakke noget ind. Det kan godt være julegaverne, men det kan også være en bamse eller et par nødder. Lad barnet lægge pakkerne under træet og så skal der danses og synges. Tag bamserne og dukkerne med. De skal også have gaver. Og så skal der siges ’Hvor er det en dejlig gave, mange, mange tak’. Prøv at lade barnet styre. Lyt til, hvad hun har bidt mærke i fra juleaften. Snak om det og gentag det, hun har lyst til at prøve igen. Det giver en fantastisk oplevelse for os voksne at se, hvad barnet har lagt mærke til, hvad der er vigtigt, og at hun er i stand til at sætte julen i scene selv.\nFå meget mere ud af julen – leg videre\nSmå børn har brug for gentagelser – og efter juleaften kan du lege jul med de mindste, det er både sjovt og det udvikler barnet\nSmå børn bliver nemt ”overdoseret”, når der er mange oplevelser – at lege jul hjælper barnet med at kapere alle de nye ting\nDet er glimrende at lade barnet instruere og bestemme i legen\nI kan ”lege jul” med det gamle juletræ helt ind i januar\nBarnet som instruktør\nNår du bruger ordet ’lege’ jul, så er det en besked til barnet om, at hun gerne må være instruktør. Og så er scenen sat til, at det ikke er dig, der bestemmer det hele. Barnet får at vide, at det har en stor indflydelse på, hvad der skal ske. Hun kan sige nej eller ja og fortælle, hvad hun synes, der skal ske. Læg mærke til, at børn taler i datid, når de instruerer ’Så var du julemanden, og så var jeg faren’. Når legen går i gang, taler børn i nutid ’Nu skal vi gå rundt om juletræet’. På den måde fortæller de, hvad der er i gang, og hvornår legen overgår fra instruktion til den egentlige leg.\nJuletræet må gerne gemmes, hvis I har mulighed for det. Lad det stå i haven eller i gården. Det er også sjovt at lege jul i januar. Så kan der hænges kogler, grene og blade på, og pakkerne kan være mejsebolde til fuglene med en rød sløjfe på. Lad også barnet instruere her. Kom gerne med ideer, men vær lydhør over for det, som barnet finder på.\nMarion Thorning Sundhedsplejerske og Master i konfliktmægning


Af en gammel Hanstedborgers erindringer - Horsens Leksikon\nHorsens Leksikon chevron_right Nyeste artikler chevron_right Personer chevron_right Af en gammel Hanstedborgers erindringer\n14. årgang, nr. 1 – Broen – 2001\nMarinus Nielsen som barn med sin storebror Niels Peter\nMarinus Nielsen er død nu, men hans stemme lever stadig på båndet, man kan endda høre bornholmerens rolige og sindige tik tak i baggrunden, idyllen bliver nu og da afbrudt af et tog, som suser forbi ude i baghaven. Det bånd har jeg nu lyttet igennem og jeg vil her prøve at gengive nogle af hans erindringer.\nMarinus Nielsen fortæller\nJeg er født i 1892 på Hansted Enggaard, min far hed Peter Nielsen. Gården har i øvrigt været i slægtens eje i mange år. Den første gang jeg husker, og det er fra ca. år 1900, var Enggaarden bygget af bindingsværk og havde stråtag. Min far byggede nyt Stuehus og påbegyndte ombygningen af udlængerne, det arbejde fuldførte jeg, så man kan sige, at hele gården er blevet bygget om i min fars og min tid.\nDet var et problem, at have stråtag på husene når toget kørte så tæt forbi. Togene blev jo dengang trukket af damplokomotiver, og når der blev fyret under dampkedlen fløj der mange gnister op af skorstenen, hvis så vinden bar over mod gården, var vi noget betænkelige, men der skete nu aldrig noget. Alligevel var det en god ting, da der kom fast tag på. Engang blev det vedtaget, at alle, der havde stråtag, kunne få tilskud til at få lagt fast tag på bygningerne, som vendte ud mod jernbanen, men da havde vi allerede fået det gjort.\nMin far byggede, som sagt, nyt stuehus i 1908. Markerne, som tilhører gården, ligger ude langs med Højballevej så vi havde langt ud i marken. Derfor blev jeg altid sendt ud til karlene med eftermiddagskaffe når de arbejdede i marken.\nJeg husker en dag, at jeg havde fået lov til at tage en hest at ride på derud, det var medens håndværkerne arbejdede med opførelsen af stuehuset. Jeg ville rigtigt vise dem at jeg kunne ride. Så jeg sprang op på hesten og satte hælene i siden på den for at komme af sted i en fart. Men det passede nu ikke rigtig hesten, den begyndte godt nok at løbe, men så bremsede den pludselig op og satte hovedet ned mellem forbenene med det resultat, at jeg røg ned over halsen på den sammen med madkurven, som jeg havde med. Det var en hår medfart, men det værste af det hele var, at håndværkerne oppe på stilladset stod og lo af mig.\nDen østjyske jernbane har, siden den blev anlagt i 1886, været en dominerende faktor i Hansted, ikke fordi byen dermed fik status af stationsby, for toget holdt ikke i Hansted, men den skar byen igennem, næsten på langs så den blev delt i to dele. Om vejforholdene fortæller Marinus Nielsen:\nSom før omtalt, havde vi langt ud i marken, og det værste var, at vi skulle krydse banen to gange. Der var ingen broer hverken over eller under banen dengang. Hanstedvej gik skråt over banen, den del af Hanstedvej, som går fra gangbroen og op til hvor nu kørebroen er, fandtes ikke.\nHvor vejen krydsede banen var der et led, som blev betjent af en ledvogter. I ledvogterboligen fandtes en stor klokke, når den ringede var det signal til ledvogteren om at nu kom toget snart, så gik han ud og lukkede ledet ved gangbroen, hvorefter han gik hen og lukkede ledet hvor Højballevej krydsede banen, der var så et lille skur hvor han kunne sidde og vente til toget kom. Når så toget havde passeret lukkede leddene op igen i omvendt orden. Det kunne godt tage temmelig lang tid. Hvis man var blevet sendt i marken med et kobbel køer og så ledet blev lukket lige for næsen af en, var det svært, at holde styr på køerne medens de skulle vente, det gik fint når de gik, men når de skulle stå stille, fandt de på alle mulige kunster.\nPå Teglgaarden i Egebjerg lå der, som navnet siger, et teglværk. Det ejede min kusine og hendes mand. Der var god gang i produktionen at teglsten, de havde ord for at være af en god kvalitet. Teglværket lå der hvor nu Minkfarmen ligger.\nLeret, som skulle bruges, kunne man grave ud af bakken ved siden af teglværket, men det var blåler, som gav gule sten. Ville man hellere have røde sten var det også muligt, men så skulle leret hentes omme i Hansted Skov, hvor der var en forekomst af rødler. Da Enggaarden blev bygget om fik vi gule sten til udbygningerne og røde sten til stuehuset.\nPå teglværket var der tre fast ansat teglbrændere og derforuden nogle løsarbejdere, som arbejdede med leret og de færdige produkter. Der blev solgt mange sten til murermestre i Horsens. Transporten foregik med hestevogn, 1000 sten, var hvad et spand heste kunne trække. Vi hentede selv de sten, som skulle bruges til ombygningen af gården.\nPå gården Mariesminde Vandmøllevej 16 var der et mergelleje, der hentede vi mergel når jorden skulle have et tilskud af kalk. Mergellejet lå helt nede ved Hansted Å og vejen derfra var meget dårlig og meget stejl, så vi kunne kun køre med små læs dernede fra. Senere blev der anlagt tipvognsspor, hvorpå der kørte en hestetrukket tipvogn. Det var mosemergel og ret let at sprede, men det var nu en meget arbejdskrævende opgave alligevel.\nPå hjørnet af Hanstedvej og Banevænget (Hanstedvej nr. 36) lå der også en lille ejendom med nogle få tønder land. Der, hvor husene på banevænget nu ligger, var skolejorden. Det vil sige, at jorden tilhørte Hansted skole, men da læreren jo ikke havde hverken heste eller redskaber, måtte vi gerne træde til.\nDe eneste transportmidler, vi havde dengang, var et par træsko, og når vi skulle ind til Horsens efter et eller andet, foregik det altid med hestevogn. Inde på Nørretorv, deromkring hvor Ane Stauningsvej nu går, lå der en stor købmandsgård. Der var der en stald hvor vi kunne få hestene opstaldede medens vi var nede i byen for at handle.\nMange ting kunne vi også købe i købmandsgården. Købmandsgården på Nørretorv var samlingssted for alle, som kom ind til byen her nordfra .\nUdgivet i Personer 2. oktober 2013 - Opdateret 24. februar 2020


Velkommen til Almene Mål\nBL’s målsætningsprogram for 2022 – 2024\nAlmene Mål består af to overordnede målsætninger for de næste to års arbejde:\nByer i balance og\nEn grønnere almen sektor.\nKlik på billedet og hent Almene Mål.\nAlmene boliger sikrer, at der er gode hjem til almindelige og lave indkomster i hele landet. Byer i balance med plads til alle er til gavn for hele samfundet.\nNogle mindre bysamfund oplever i stigende grad stagnering eller affolkning og presset på de større byer vokser. Gennem aktiv bystrategisk udvikling, på tværs af både små og større byer, arbejder vi for et sammenhængende Danmark.\nEN GRØNNERE ALMEN SEKTOR\nDen almene sektor er bevidst om og bidrager til den grønne omstilling for at leve op til vores fælles klimaansvar. Vi arbejder med klimaaftryk, når vi bygger og renoverer. Vi har fokus på grøn drift og lokal produktion af vedvarende energi. Klimaansvar, social og økonomisk ansvarlighed skal gå hånd i hånd.\nAlmene Mål udgør sigtelinjerne for de næste to års arbejde. Men resultater kræver handling. Derfor skal Almene Mål inspirere til handlinger i kredse og boligorganisationer.\nSammen med Almene Mål tilbydes løbende inspiration, der kan hjælpe til at omsætte de generelle målsætninger til konkrete lokale handlepunkter.\nSe Rune Baastrup, direktør i DeltagerDanmark holde oplæg om, hvordan man mobiliserer til handling.\nPå repræsentantskabsmødet blev der arbejdet med et dialogredskab i forlængelse af Rune Baastrups oplæg. Måske det kan inspirere og understøtte den indledende refleksion og samtale i jeres kreds/organisation om, hvordan I engagerer kolleger og samarbejdspartnere i at realisere Almene Mål?\nKlik på billedet for at downloade dialogredskabet.\nOm Almene Mål\nPå repræsentantskabsmøde den 7. december 2021 blev BL’s nye 2-årige målsætningsprogram for 2022 – 2024 med titlen Almene Mål vedtaget.\nMålsætningsprogrammerne var tidligere 4-årige fulgt op af årlige Handlingsplaner. I juni 2021 besluttede repræsentantskabet at arbejde med 2-årige programmer, fordi udviklingen i dag er så hurtig, at vi med 4-årige programmer risikerer at blive overhalet af virkeligheden.\nAlmene Mål er udarbejdet af repræsentanter fra både BL’s bestyrelse og kredse med bred repræsentation fra hele landet. Almene Mål har været drøftet i alle BL’s kredse i efteråret 2021.\nSe stemningsbilleder fra BL’s repræsentantskabsmøde den 7. december 2021 og hør Rikke Lønne fra BL’s sekretariat fortælle om baggrunden for det nye målsætningsprogram for 2022 – 2024.


Nabo bilhuse føler sig isoleret\nARTIKEL FRA NORDJYSKE BILER - Af Jens SØnderup, jens soenderup@nordjyske.dk\nFRUSTRATION: Bayern AutoGroup og Pedersen & Nielsen i Jyllandsgade i Aalborg er hårdt ramt af vejarbejde, der også generer leverancen af biler\nTo af landsdelens store bil firmaer, Aalborg-forretningerne Bayern AuroGroup og Pedersen & Nielsen, føler sig isoleret. Ikke på grund af coronaen, men på grund af et omfattende vejarbejde.\nFor oven i de problemer, som Covid-19 påfører bilbranchen, har Aalborg Kommunes vejarbejde i Jyllandsgade i Aalborg lukket de to bilhuse inde. Næsten i hvert fald og i en grad, der på negativ vis påvirker de to forretninger markant.\nDe er i denne tid svære at nå frem til pr. bil, og det er jo netop den transportform, der er forretningernes levebrød. Kun ad en smal vejbane fra Karolinelund-krydset -der hvor Sønderbro, Fyensgade og Kjellerupsgade mødes - fører hen til nabo-forretningerne Bayern Auto Group og Pedersen & Nielsen.\nMen ikke nok med det. Bilister, der agter sig hen til er af de to firmaer, mødes i det store kryds af to skilte, der ikke lige frem inviterer til besøg i bilhusene.\nDet ene skilt forbyder bilkørsel - det andet fortæller, at kun ''Ærindekørsel er tilladt". At kigge på ny bil er det mon "ærindekørsel", vil mange nok tvivle på.\nFøler sig spæret inde.\n- Derfor føler vi os spærret inde. Mange bilister vil som udgangspunkt umiddelbart rette sig efter skiltene og undlade at køre ind til os eller vores nabo. Andre overvejer måske nok at gøre det, men kommer så til at tænke på, hvordan de nu får vendt bilen og ad den smalle vej komme tilbage til Karolinelund-krydset, siger Michael Schade på begge firmaers vegne.\nHan er forretningsfører hos Pedersen & Nielsen, der forhandler Volvo, Renault og Dacia, mens naboen, BayernAutoGroup, forhandler mærkerne BMW og Mini.\nAfvist hos kommunen\nDe to bilforretninger har snakker sammen om deres fælles problem og også forsøgt at finde en løsning, eller i hvert fald mindske problemet.\nDels har de via annoncer og dels på deres hjemmesider oplyst kunderne om, at man KAN køre hen til de to bilhuse. Desuden har de henvendt sig til Aalborg Kommune om sagen. Men forgæves.\n- Vi bad om at få opsatskilte med forretningernes navne/logoer - skilte der fortæller, at man rentfaktisk kan køre ad den midlertidige, smalle vej hen til vore forretninger. Men ønsket blev afvist af kommunen, siger Michael Schade.\nP-vagter efter lastbilchauffører\nI samme forbindelse har de to bilfirmaer gjort opmærksom på et andet problem. Udover at mange privatbilister finder det for bøvlet/umuligt at køre til Bayern AutoGroup og Pedersen & Nielsen har lastbilerne, der leverer biler, det også svært:\n- Vejen er for smal til dem. Det drejer sig om køretøjer op til 14 meter, og der er ganske enkelt ikke plads til, ar de kan svinge ind til os. Derfor holder de på Sønderbro med lastbilerne, og kører så person- og varebilerne en og en ad den smalle vej hen til vore forretninger. Med det resultat at parkeringsvagter og politiet har været efter lastbilchaufførerne, når de har parkeret på Sønderbro, fortæller Michael Schade.\nVarer til slutningen af juli\nDe to naboforretningerne har efterhånden været generet af kommunens vejarbejde i Jyllandsgade i et par måneder.\n- Og vi har fået at vide, at det vil vare ved til slutningen af juni, siger en frustreret Michael Schade.\nNORDJYSKE har forgæves forsøgt at få en kommentar fra kommunens by og landskabsforvaltning til de to firmaers ønske om en speclalskiltning, imens vejarbejdet pågår.


Mens flere af rivalerne trækker følehornene til sig, holder Maersk Line fortsat liv i søhandlen med terroranklagede Qatar.\nArkivfoto. Verdens største containerskib 'Mærsk Mc-Kinney Møller' i Aarhus Havn. Fold sammen\nMandag d. 12. juni 2017, kl. 08.33\nQatar er kommet i søgelyset, efter at nabostater som Saudi-Arabien og De Forenede Arabiske Emirater samt en række andre lande i sidste uge besluttede at afbryde al kontakt og handel, herunder containerfragt. De omkringliggende lande anklager Qatar for at støtte militante islamistiske grupper i Syrien og Yemen og for at blande sig i andre landes anliggender.\nQatar har afvist alle beskyldningerne, men situationen er endt i en diplomatisk krise, og i shippingbranchen er konsekvensen blevet, at ingen skibe må sejle til eller fra Qatar fra de boykottende lande.\nDet har fået rederier som Cosco Shipping, Evergreen Marine og OOCL til at stoppe med at tage imod nye bestillinger af fragt til Qatar, mens de overvejer situationen, skriver nyhedsbureauet Reuters søndag.\nHos danske Maersk Line, der er verdens største containerrederi og ejet af A.P. Møller-Mærsk, er man dog klar til at tage imod kundernes containere. Fredag offentliggjorde rederiet en nødløsning: at sejle de strandede containere ind til Qatar gennem Salalah i Oman. Og lørdag blev løsningen gjort permanent, så der nu igen kan bestilles fragt via Qatars hovedstad, Doha.\n- Vi har nu åbnet for at acceptere fragt til/fra Qatar, som bliver fragtet via Salalah. Vi vil betjene Doha for vores kunder på vores egen feeder-tjeneste til/fra Salalah, skrev Maersk Line på sin hjemmeside lørdag.\nDet er fortsat ikke muligt at sejle til fra de boykottende lande, der tæller Saudi-Arabien, Emiraterne, Bahrain, Egypten og Yemen. Men fra andre destinationer er der ingen problemer.\n- Vi vil opdatere jer (kunderne, red.) næste uge om rateniveauerne fra 1. juli for at fortsat tilbyde pålidelig betjening af dette marked, skrev Maersk Line endvidere lørdag om Qatar-planerne.\nDet første skib sejler fra Oman 19. juni og ankommer i Doha 25. juni. Denne streng sejler hver tiende dag, oplyser Maersk Line.\nMaersk Oil lover bedring efter tyvedoblet brug af farligere kemi


Regstrup Å spulet godt igennem - Fishing Zealand\nBæredygtighed, Fjordlandet, Foreninger & Klubber, Frivillighed, Grusbanden, Havørred, Holbæk Kommune, Lystfisketurisme, Miljøarbejde, Nyheder, Oplevelser, Vandpleje\nDet sandfyldte gydegrus på gydebankerne i Regstrup Å blev først løsnet med stengreb.\nJeg holder nu meget af september. Nogle dage med -næsten- nattefrost, mens andre dage vågner med høj klar sol og sommerlige temperaturer.\nSådan var det i søndags, da Tuse Å’s Ørredsammenslutning og Den sjællandske Grusbande skulle tage kærligt hånd om en gydestrækning af Regstrup Å i Tuse Å-systemet.\nDa vi mødtes klokken 10.10, havde temperaturen sneget sig op på 16-17 graders varme, og vi fik hurtigt smidt både jakker og hue. Jeg skulle nok have beholdt min usårlighedshue på, -for imens jeg pakkede spulepumpe, stengrebe, generator og andre remedier i bilen, fik jeg bagklappen fra min Mazda 6 i hovedet med en ordentlig flænge på min skaldede isse til følge. Den er tung, -bagklappen og det er bestemt en gentagelse af mange gange før!\nIkke desto mindre mødtes vi ved rensningsanlægget i Regstrup for at ventilere gydebankerne opstrøms for den lille betonbro, der altid er et besøg værd. Under den vokser de smukkeste små duske af vandranunkel og -stjerne. Opstrøms ligger en knapt 100 meter lang gydestrækning, hvor høller og stryg skiftesvis supplerer hinanden og burde give en fantastisk stor produktion af ørreder. Det er desværre ikke tilfældet.\nSkjulesten mangler i høj grad, og ligeså har gydebankerne ikke samme gennemstrømmelighed som tidligere. Det skulle vi gøre noget ved. Stengrebe, og spulepumpe skulle bruges til at ventilere gydebankerne således, at sand og slam blev skyllet væk og det rene gydegrus lå tilbage.\nVi fik derfor igangsat maskineriet, og imens nogle spulede med pumpen, løsnede andre det sammenkittede gydegrus, så arbejdet med spulepumpen blev lettere. Det gik også ualmindelig godt, og i takt med, at vi kom dybere og dybere i gydebanken, blev der frigivet mere og mere sand. -Og der var meget sand.\nMin umiddelbare vurdering var, at der i bankerne var sammenkittet sand fra få centimeter og ned. Ikke underligt, at sand i gydebankerne og manglende skjul, har decimeret bestanden af ørreder på denne strækning i de senere år.\nDu kan se, hvordan selve spulepumpen bliver brugt her:\nTØS’er og bandemedlemmer gik til den, og efter få timer, havde vi spulet to store gydebanker rene for sand, vi havde gennemgravet andre med stengrebe og desuden havde vi taget toppen af to gydebanker, der havde bunket sig voldsomt op og gav lodsejeren problemer med at aflede vandet fra marken. 10 cm skulle udjævnes, og derfor blev hele projektet sagsbehandlet af Holbæk Kommune.\nDu kan se resultatet af ventileringen efter vores kærlige behandling Her:\nSpulepumpen i brug i Regstrup Å. Jo dybere, der bliver spulet i banken, jo bedre. Sandet lægger sig i alle porerne i stenene. Denne gydebanke skulle ventileres, spules flere gange før resultatet var til at acceptere.\nUndervejs dukkede Ulrik op, som jeg kender godt fra utallige møder i Holbæk Kommune. Ulrik er fra Holbæk Ålaug, og vi har haft mange fine samtaler om vores forskellige syn på vandløbenes ærinder.\nJeg har dyb respekt for Ulrik, og som vi stod dér ved Regstrup Å og kiggede på gydebanken, der kunne have leveret sand til en hel sandkasse i den lokale børnehave, kunne vi hurtigt blive enige om, at et, to, tre sandfang mere i Regstrup Å, ville gøre underværker. Indtil da, må vi tage andre midler i brug, -ventilering af bankerne med spulepumpen, eksempelvis.\nDet hjælper at ventilere, det hersker der ingen tvivl om!\nDa vi efter et par timer, havde spulet, -og spulet igen, lå det fineste gydegrus tilbage, rent og pænt og næsten fri for sand. Den sidste rest af små partikler må havørrederne selv klare, og i virkeligheden er ørrederne også bedre til det, end vi er. Det kræver blot, der er rigeligt af dem, -altså havørreder.\nDen færdige, -læs ventilerede gydebanke så indbydende ud. Men trods en seriøs spuling, var der nu stadig sand i banken. Den sidste rest, må ørrederne selv klare, når de til vinter gyder her.


Book feriehuse & ferielejligheder i Østfold (Norge) hos atraveo\nFeriehuse i Østfold & ferielejligheder i Østfold\nPr. uge fra DKK 3.678\nPr. uge fra DKK 9.947\nGennemsnitlig pris pr. uge i Østfold\nEn feriebolig i Østfold koster i gennemsnittet DKK 626 i lavsæsonen, i hovedsæsonen DKK 1.017 pr. uge. Denne prisangivelse gælder for hele boligen og ikke pr. person, og samtlige obligatoriske ekstraomkostninger er medberegnet i prisen.\nSteder, der har fået de bedste anmeldelser i Østfold\nFerieregioner, der grænser op til Østfold\nfra DKK 6.693\nCa. 160 m², 4 soveværelser, 1 badeværelse, kæledyr er ikke tilladt, satellit-TV, wifi, vaskemaskine, opvaskemaskine, rygning ikke tilladt, båd, parkeringsplads\nfra DKK 9.150/uge Feriebolig til op til 8 voksne + 2 børn, ca. 160 m², 4 soveværelser, Bolig-nr. 1337115\tForhåndsvisning\nCa. 92 m², 3 soveværelser, 1 badeværelse, kæledyr er ikke tilladt, satellit-TV, wifi, vaskemaskine, opvaskemaskine, rygning ikke tilladt, båd, parkeringsplads\nfra DKK 7.534\nCa. 65 m², 2 soveværelser, 1 badeværelse, kæledyr er ikke tilladt, satellit-TV, wifi, vaskemaskine, opvaskemaskine, rygning ikke tilladt, båd, parkeringsplads\nCa. 40 m², kæledyr er ikke tilladt, rygning ikke tilladt, båd, parkeringsplads, udsigt over sø\nfra DKK 6.321\nCa. 70 m², 2 soveværelser, 1 badeværelse, kæledyr er ikke tilladt, satellit-TV, vaskemaskine, rygning ikke tilladt, båd, parkeringsplads\nfra DKK 9.224\nCa. 152 m², 5 soveværelser, 2 badeværelser, kæledyr er ikke tilladt, satellit-TV, vaskemaskine, opvaskemaskine, rygning ikke tilladt, båd, parkeringsplads, udsigt over sø\nCa. 95 m², 3 soveværelser, 2 badeværelser, kæledyr er ikke tilladt, satellit-TV, vaskemaskine, opvaskemaskine, rygning ikke tilladt, båd, parkeringsplads, udsigt over sø\nfra DKK 9.150\nCa. 172 m², 4 soveværelser, 2 badeværelser, kæledyr er ikke tilladt, kabel-TV, vaskemaskine, opvaskemaskine, rygning ikke tilladt, båd, parkeringsplads, udsigt over sø\nfra DKK 8.405\nCa. 108 m², 2 soveværelser, 1 badeværelse, kæledyr er ikke tilladt, satellit-TV, vaskemaskine, opvaskemaskine, rygning ikke tilladt, båd, parkeringsplads, udsigt over sø\nCa. 44 m², kæledyr er ikke tilladt, rygning ikke tilladt, båd, robinson-hus\nfra DKK 6.916\nCa. 98 m², 2 soveværelser, 1 badeværelse, kæledyr er ikke tilladt, satellit-TV, vaskemaskine, opvaskemaskine, rygning ikke tilladt, båd, parkeringsplads\nfra DKK 8.629\nCa. 120 m², 2 soveværelser, 1 badeværelse, kæledyr er ikke tilladt, TV, opvaskemaskine, rygning ikke tilladt, båd, parkeringsplads


Inkonverterbare lån - Monni\nHvad er inkonverterbare lån?\nBrug for at låne penge?⭐⭐⭐⭐⭐ Over 100.000 brugere har brugt vores søgemaskine til at søge efter de billigste lån. Sammenlign lån hurtigt og nemtSammenlign de nyeste lån nu Lad os tage den i praksis. Når du optager et lån til din bolig, kan den type af boliglån, som du vælger, have indflydelse på de muligheder som du senere hen vil have for at indfri eller omlægge dit lån. Forskellene på boliglånene er, om den lånetype du vælger, er såkaldt konverterbar eller inkonverterbar. Dette vil i sidste ende have betydning for hvis du engang ønsker at sælge din bolig. Derfor bør du have i mente netop hvilken type boliglån du vælger. Har du eksempelvis planer om at beholde dit lån i hele dets løbetid og dermed ikke konventerer over til et andet lån, som kan være mere passende for dig, har det ikke en lige så direkte betydning for, om det netop er et konverterbart eller et inkonverterbar lån, som du har valgt. Det vil altså først have en enegyldig betydning hvis du ønsker at omlægge dit lån eller indfri det før tidsfristen. Hvordan indfrier man et inkonverterbar lån?\nHvad er konventerbare lån?\nInkonverterbare lån, er et boliglån hvor du kan betale mere end kurs 100 (den på forhånd aftalte normale kurs). Dette er dog kun gældende hvis du vil indfri boliglånet før tid eller omlægge det til et andet lån.\nLad os tage den i praksis. Når du optager et lån til din bolig, kan den type af boliglån, som du vælger, have indflydelse på de muligheder som du senere hen vil have for at indfri eller omlægge dit lån.\nForskellene på boliglånene er, om den lånetype du vælger, er såkaldt konverterbar eller inkonverterbar. Dette vil i sidste ende have betydning for hvis du engang ønsker at sælge din bolig. Derfor bør du have i mente netop hvilken type boliglån du vælger.\nHar du eksempelvis planer om at beholde dit lån i hele dets løbetid og dermed ikke konventerer over til et andet lån, som kan være mere passende for dig, har det ikke en lige så direkte betydning for, om det netop er et konverterbart eller et inkonverterbar lån, som du har valgt.\nDet vil altså først have en enegyldig betydning hvis du ønsker at omlægge dit lån eller indfri det før tidsfristen.\nHvordan indfrier man et inkonverterbar lån?\nHvis du ønsker at indfri dit inkonverterbar lån, er du nødsaget til at opkøbe obligationer til markedskursen. Det er du, da du ikke ved på forhånd, hvilken kurs du skal indfri dit lån til, som du ved med et konverterbart lån. Når disse obligationer skal købes til markedskurs, skal du være opmærksom på, at du kan komme til at betale mere end selve værdien af din obligationsretsgæld. Det er du dog nødt til for at kunne indfri lånet.\nKonventerbare lån (oftest realkreditlån) kan i princippet indfries når du ønsker – du skal dog være opmærksom på den varselsperiode, som altid er aftalt på forhånd.\nNår du indfrier dit realkreditlån, betaler du prisen for de obligationer, som der er udstedet med sikkerhed i din bolig. Altså, hvis du har et konverterbart lån, vil der på forhånd være aftalt et loft over kursen, det vil sige prisen, på disse obligationer. På den måde kan du indfri dit lån før tid.\nEn type realkreditlån der altid er inkonverterbare, er rentetilpasningslån. Ved netop dette lån kan du dog godt indfri lånet til kurs 100, da dette lån skal rentetilpasses på bestemte tidspunker.


Kemisæt til børn - Køb spændende kemisæt til børn online\nLegetøj > Udforsk omverdenen - naturvidenskabelig leg > Kemi\nSe hvordan kemiske reaktioner er en stor del af vores dagligdag, og studer hvordan væsker opfører sig; bl.a. når de forekommer som sæbebobler.\nSpring til: Kemi - Krystaldyrkning\nKemi - introduktions kemisæt\nLav 6 kemi forsøg - og giv barnet den første introduktion ti...\nKemisæt med 60 spændende og lærerige forsøg. 10+\nKemisæt med 120 aktiviteter med kemi fra køkkenet. 10+.\nKemisæt med 150 spændende forsøg. 10+\nByg et realistisk vulkanudbrud med lys og lydeffekt. Med sæt...\n16 spændende eksperimenter med sæbebobler. F.eks. byg sæbebo...\nLav dit eget lakmuspapir\nLav først dit eget lakmuspapir, der bruges til at teste, om ...\nLav rent vand\nLær om 2 metoder til at rense vand. Ved filtrering renses va...\nVand og olie kan ikke blandes\nSe hvordan olie og vand reagerer, når man forsøger at blande...\nSættet indeholder mange redskaber til at lave sjove og lærer...\nLad børnene prøve at lave væsker med forskellige farver og s...\n3 pipetter med forskellige størrelser sugespidser plus 80 st...\n2 plastik testbeholdere med skruelåg. Kan indeholder op til ...\n2 plastik petriskåle med låg plus 2 pakker agar samt en pinc...\nDet er altid sjovt at forstørre ting med en lup. Luppens stø...\nDet er altid sjovt at forstørre ting med en lup. Denne lup e...\nLup - 3x, 5x, 80 mm\nDet er altid sjovt at forstørre ting med en lup. Med denne s...\nByg en bil der kører på saltvand.\nDyrk dine egne krystaller i forskellige farver og former. 10...\nSjov og lærerig introduktion til kemi\nDyrk dine egen flotte krystaller og krystaltræer. Fra 8 år\nSe hvordan kemiske reaktioner er en stor del af vores dagligdag, og studer hvordan væsker opfører sig; bl.a. når de forekommer som bobler.\nFind introduktions kemisæt til de mindre børn, mere avanceret hverdags kemisæt til de lidt større børn og storte sæt med over 100 kemiforsøg til dem over 10 år.\nKemisæt for de mindste:\nLad de mindste børn (fra ca. 5-6 år) få lov til at lave deres første kemiforsøg. Lad f.eks. børnene få lov til at Skrive en hemmelig besked, lege med farver, adskille forskellige materialer, lave forsøg med en ballon eller sæbebobler. Billedvejledning.\nKemisæt for dem over 8 år:\nDette er et meget populært kemisæt med 60 spændende forsøg med kemi fra hverdagen. Børnene kommer til at lave en hel masse forsøg med ting fra hverdagen f.eks. dyrke krystaller, lave en vulkan, adskille pigmenter, lave deres egen lim, parfume, lave plastik ud af mælk, skriv magiske beskeder. Mange af ingredienserne kende børnene i forvejen, fordi der bl.a. skal bruges ting som rødkål, citron, eddike, bagepulver, vand og mælk. Den danske vejledning med illustrationer til hvert forsøg gør det både nemt og sjovt at lave forsøgene.\nFind også sæbeboble sæt hvormed børnene kan lave de mest fantastisk sæbebobler.\nKemisæt for dem over 10 år:\nFor de større børn er der massser af sjov og læring i at prøve kræfter med et stort kemisæt med over 100 kemiforsøg. Her skal børnene også bruge ting som de allerede kender fra deres hverdag. Forsøgene er lidt mere krævende men de er beskrevet i et læsevenligt sprog (på dansk) og med illustrationer til som både gør det nemt at forstå forsøget og derefter udføre det.\nMikroskoper - Naturen omkring os - Lær om mennesket - Krystaller og sten - Dinosaurer legetøj - Fysik eksperimenter - Leg og Lær elektronik - Magnet legetøj - Lær om solenergi og udnyt den - Udviklende legetøj - Tal og matematik


maj 28, 2017 Jannik Sørensen mad og drikke 0\nAt gå ud at spise er noget langt de fleste mennesker nyder at gøre engang i mellem, som selvforkælelse og i sociale sammenhænge. En glimrende adspredelse for hverdagens normale kokkeren i køkkenet, hvor fantasien for mange har det med at være noget begrænset og tiden ligeså. Et godt spisested er den perfekte måde at tilbringe en hyggelig aften med venner, kæreste eller familie. Man hvad indebærer et godt spisested? Naturligvis er det typisk en smagssag, men de fleste kan blive enige om nogle kriterier der skal opfyldes for at få en god oplevelse. Servicen skal være i top, med et serviceminded og venligt personale. Atmosfæren og stemningen skal være hyggelig og i mødekommende. Endelig skal et godt spisested gerne have et varieret og interessant menukort og servere mad der smager godt og mætter. Odense har et stort udvalg af forskellige og hyggelige spisesteder.\nEr du på udkig efter et nyt spisested?\nMange mennesker har nogle bestemte steder i lokalområdet, som de foretrækker at spise på, såkaldte favorit spisesteder. Engang imellem kan det dog være rart at prøve noget nyt og udvide sin horisont lidt. I de større byer rundt om i Danmark åbner der jævnligt forskellige nye caféer og restauranter. Det samme gør sig gældende for spisested i Odense. Når du er på udkig efter et nyt spisested, så start med at fastlægge dine præferencer. Hvis du er vegetar nytter det jo ikke, at kigge på forskellige steak houses. Og er du ikke til fisk er sushi steder og fiske restauranter hurtigt ude af billedet. Hav også for øje om spisestedet er familievenligt, hvis der er små børn i selskabet. Det er essentielt at finde et spisested der kan tage hensyn til hele middags-selvskabets ønsker og præferencer. Har man allergier med sig for eksempel gluten eller laktose allergikere, er det også yderst vigtigt at undersøge om den valgte restauranter tilbyder alternativer til den type madvaner.\nHer finder du et godt bud på et spisested i Odense\nOdense by byder på en lang rækker gode og forskellige spisesteder. Alt lige fra vegetar steder til sushi restauranter og steak houses. Der er forskellige måder hvor på man kan danne sig et overblik over de forskellige steder. Eksempelvis kan man gå en tur inde i den centrale del af Odense og på den måde selv opdage de mange forskellige spisesteder, der findes i byen. Alternativt, og måske mindre tidskrævende, kan man lave en søgning efter spisested Odense på internettet. Lynhurtigt vil lang liste med forskellige restauranter komme frem, endda typisk markeret med hvor langt de er i afstand fra din nuværende position. Herfra kan du så nærlæse de mange forskellige menukort og ,måske endnu væsentligere, ofte også finde anmeldelser fra andre tidligere gæster på de respektive spisesteder. Det handler om at gøre sin research grundig, inden man vælger spisested. Især hvis det drejer sig om en vigtig anledning med et større selvskab.\nBesøg spisestedets hjemmeside her.


11.10.2018 15:45 | Superligaen | 8 kommentarer\nKenneth Andersen er ny træner i FC Midtjylland, hvor han har overtaget roret efter Jess Thorup, som er skiftet til Gent.\nMen man skal ikke forvente, at der nu sker revolutioner i FC Midtjylland. Den 50-årige træner har nemlig arbejdet tæt sammen med Jess Thorup, fordi han har været U19-træner i FCM i al den tid, Thorup har været i klubben.\nOg de to er da også enige i mange af fodboldens aspekter.\n- Det er nogle ganske få punkter, der adskiller os, så derfor er der ikke særlig meget, der vil ændre sig, når jeg træder til, siger Kenneth Andersen til bold.dk.\n- Superliga-holdet har været inde i en rigtig god periode, og vi skal forsøge at fange det flow og fortsætte ad samme spor. Der kommer ikke de store ændringer, siger Kenneth Andersen.\nNetop det, at Kenneth Andersen kender klubben indefra, er en fordel for ham, når han går i gang med sit nye arbejde.\n- Det vil da helt sikkert gøre det lettere. Vi har haft samme spilfilosofi på akademiet, som der er på Superliga-holdet, så jeg kommer op til noget, jeg kender.\n- Derudover er der på Superliga-holdet mange tidligere akademi-spillere, som jeg selv har arbejdet med tidligere, så dem kender jeg. Og så har vores hverdag på U19-holdet foregået op og ned af Superliga-holdet, så jeg kender også de spillere, der ikke har været på akademiet, siger Kenneth Andersen.\nI disse dage holder FCM-spillerne fri, men i den nye uge går arbejdet i gang.\n- De møder ind på mandag og så tager vi den derfra. Vi skal ud på træningsbanen, og der skal vi tage udgangspunkt i det, der er lavet det seneste stykke tid, for det er det, der har gjort, at det er gået godt.\n- Og så kommer der hurtigt en kamp mod FC Nordsjælland, som vi skal have fokus på, siger Kenneth Andersen.\nFC Midtjylland møder FC Nordsjælland på udebane den 20. oktober.\nErik Sviatchenko: Et flot valg, FCM\nNy FCM-træner: Har ikke været et mål i sig selv\nOfficielt: Kenneth Andersen er ny FCM-træner\nPeter Nielsen 17:32